open-index/open-wikipedia-markdown huggingface dataset:
கே. ஆர். செல்லம்

**கே.ஆர். செல்லம்** (இயற்பெயர்; கனகவல்லி) என்பவர் ஒரு தமிழ்த் திரைப்பட நடிகையாவார்.
## வாழ்க்கை
தமிழ்நாட்டின்  தஞ்சாவூர் மாவட்டத்தில் பாபநாசம் வட்டத்துக்கு உட்பட்ட கம்பயநத்தம் இவரது சொந்த ஊர். இவரின் தந்தை கே. ரங்கசாமி பள்ளி ஆசிரியர். கனகவல்லிக்கு 14 வயதில் திருமணம் செய்து வைக்கப்பட்டு இரண்டு குழந்தைகளும் பிறந்த நிலையில் வறுமையின் காரணமாக பிழைப்புக்காக கணவனுடன் பம்பாய்க்குச் சென்று பின்னர் சென்னை வந்து சேர்ந்தனர். வேலைதேடிச் சென்ற கனகவல்லியின் கணவன் திரும்பிவராமலே போனார். 
## நடிகையாக
சென்னையில் சவுத் இந்தியன் பிலிம் கார்பரேஷன் என்ற திரைப்பட நிறுவனம் கௌசல்யா என்ற படத்தை எடுத்து வந்தது. அந்த படத்தின் இயக்குநர் பி. எஸ். வி. ஐயர் நான்கு காட்சிகளில் வரும் கதாபாத்திரத்தைக் கனகவல்லிக்குக் கொடுத்து, கனகவல்லி என்ற பெயரை கே. ஆர். செல்லம் என்று மாற்றினார். அதன்பிறகு பல படங்களில் நடித்தார் குறிப்பாக கே. சாரங்கபாணிக்கு இணையாக பல நகைச்சுவை பாத்திரங்களில் நடித்தார்.

## நடித்த படங்கள்
# கௌசல்யா (1935)
# வேலைக்காரன் (1952)
# கள்வனின் காதலி (1955)
# பாட்டாளியின் வெற்றி (1960)
# பாலயோகினி
# வனராஜ கார்ஸன்
# தேச முன்னேற்றம்
# மதனகாமராஜன்
# மீரா
# என் மனைவி
# லவங்கி
# கற்புக்கரசி
# அதிர்ஷ்டம்
# காரைக்கால் அம்மையார்
# ஜாதகம்
# பணக்காரி
# வைரமாலை
# மகாத்மா உதங்கர்
# பக்த ஜனா
# வேதாள உலகம்
# மச்சரேகை
# தாய் உள்ளம்
# பூம்பாவை
# சூர்யபுத்ரி
# பெற்ற தாய்
# ராஜி என் கண்மணி
# ஒன்றே குலம்
# எங்கள் செல்வி

## மேற்கோள்கள்

## வெளி இணைப்புகள்
 வனராஜ கார்ஸன் (1938) திரைப்படத்தில் கே. ஆர். செல்லம் பாடிய ஒரு பாடல்

பகுப்பு:தஞ்சாவூர் மாவட்ட மக்கள்
பகுப்பு:தமிழ்த் திரைப்பட நடிகைகள்
தைட்டனோசென் டைகார்பனைல்

**தைட்டனோசென் டைகார்பனைல்** *(Titanocene dicarbonyl)* என்பது (η5-C5H5)2Ti(CO)2 என்ற மூலக்கூற்று வாய்ப்பாடு கொண்ட ஒரு கரிமதைட்டானியம் சேர்மமாகும். பொதுவாக இச்சேர்மத்தை Cp2Ti(CO)2 என்ற சுருக்கக் குறியீட்டால் குறிப்பிடுவார்கள். ஐயுபிஏசி முறையில் இதை டைகார்பனைல்பிசு(சைக்ளோபெண்டாடையீனைல்)தைட்டானியம் என்ற பெயரால் அழைப்பர். இந்த மெட்டலோசென் வகைச் சேர்மம் அடர்த்தியான அரக்கு நிறத்தில் காற்று உணரி திண்மமாகக் காணப்படுகிறது. அலிபாட்டிக் மற்றும் அரோமாட்டிக் கரிம கரைப்பான்களில் கரைகிறது . சல்பாக்சைடுகளில் ஆக்சிசன் நீக்கியாகவும், அரோமாட்டிக் ஆல்டிகைடுகளையும் ஆல்டிகைடுகளயும் ஒடுக்கிப் பிணைக்கவும் இச்சேர்மம் பயன்படுத்தப்படுகிறது. 

தைட்டனோசென் டைகுளோரைடுடன் மக்னீசியம் உலோகத்தை கார்பனோராக்சைடு வாயுச் சூழலில் வினைபுரியச் செய்து ஒடுக்கவினைக்கு உட்படுத்தினால் Cp2Ti(CO)2 சேர்மத்தைத் தயாரிக்கலாம். 

:(C5H5)2TiCl2 + Mg + 2&nbsp;CO → (C5H5)2Ti(CO)2 + MgCl2

Cp2Ti(CO)2 மற்றும் Cp2TiCl2 இரண்டுமே சிர்க்கோனியம், ஆஃபினியம் சேர்மங்களுடன்  தொடர்புடைய நான்முகிகளாகும். 
## மேற்கோள்கள்

பகுப்பு:தைட்டனோசென்கள்
பகுப்பு:கரிமதைட்டானியம் சேர்மங்கள்
பகுப்பு:தைட்டானியம்(II) சேர்மங்கள்
கிரீன்லாந்துச் சுறா

**கிரீன்லாந்துச் சுறா** (ஆங்கிலப் பெயர்: **Greenland shark**, உயிரியல் பெயர்: ***சோம்னியோசசு மைக்ரோசெபாலசு***) என்பது வட அட்லாண்டிக் மற்றும் ஆர்க்டிக் பெருங்கடல் நீர்களில் மட்டும் காணப்படும் ஒரு வகைச் சுறா ஆகும். இது பசிபிக் மற்றும் தெற்கு தூங்கும் சுறாக்களுடன் தொடர்புடையது ஆகும். இது சம்னியோசிடே குடும்பத்தின் கீழ் வகைப்படுத்தப்பட்டுள்ளது.

முதுகெலும்பிகளிலேயே இதுதான் அதிககாலம் (குறைந்தது 392±120 ஆண்டுகள்) உயிர்வாழக்கூடியது ஆகும்.  சுறா வகைகளில் இது ஒரு பெரிய வகையாக உள்ளது. இது ஆழமான பகுதிகளில் வசிக்கிறது. இதற்கு ஏற்ற வகையில் இதன் இதன் திசுக்களில் டிரைமித்திலமைன் என்-ஆக்சைடு அதிக அளவில் கணப்படுகிறது. இதன் காரணமாக இதன் ஊன் நச்சுத் தன்மையுடையதாக உள்ளது. எனினும் ஐசுலாந்தில் இதன் நச்சுத் தன்மை செயற்கையாகக் குறைக்கப்பட்டு பின் உண்ணப்படுகிறது.

## உசாத்துணை

## மேலும் படிக்க
* 
* 

## வெளி இணைப்புகள்

* Greenland Shark and Elasmobranch Education and Research Group
* Canadian Museum of Nature SV Greenland Shark
* 
* 
* "Greenland Shark" on ''As It Happens'' May 6, 2008; CBC Radio 1(WMV file)

பகுப்பு:சுறாக்கள்
தைட்டனோசென் பெண்டாசல்பைடு

**தைட்டனோசென் பெண்டாசல்பைடு** *(Titanocene pentasulfide)* என்பது (C5H5)2TiS5, என்ற மூலக்கூற்று வாய்ப்பாடு கொண்ட ஒரு கரிமதைட்டானியம் சேர்மமாகும். பொதுவாக இச்சேர்மத்தை 
Cp2TiS5 என்ற சுருக்கக் குறியீட்டால் குறிப்பிடுவார்கள். இந்த மெட்டலோசென் வகைச் சேர்மம் அடர்த்தியான சிவப்பு நிறத் திண்மமாகக் காணப்படுகிறது. கரிம கரைப்பான்களில் கரைகிறது. தனிமநிலை கந்தகத்தின் அரிய புறவேற்றுமை வடிவங்கள் சிலவற்றையும் அவற்றுடன் தொடர்புடைய கனிம வளையச் சேர்மங்களையும் தயாரிப்பதற்கான முன்னோடிச் சேர்மமாக இது பயன்படுகிறது.
## தயாரிப்பு
தைட்டனோசென் டைகுளோரைடுடன் பல்சல்பைடு உப்புகளைச் சேர்த்து சூடுபடுத்துவதன் மூலம் தைட்டனோசென் பெண்டாசல்பைடைத் தயாரிக்கலாம்:. முதன்முதலில் தனிமநிலை கந்தகத்தை தைட்டனோசென் டைகார்பனைலுடன் சேர்த்து இச்சேர்மம் தயாரிக்கப்பட்டது:

:(C5H5)2Ti(CO)2 + &nbsp;S8 → (C5H5)2TiS5 + 2&nbsp;CO.

இச்சேர்மம் Ti(IV) இன் ஒரு போலிநான்முகி அணைவுச் சேர்மமாகப் பார்க்கப்படுகிறது. Ti–S இடைவெளிகள் 2.420 மற்றும் 2.446 Å ஆகவும்  S–S பிணைப்பு தூரம் சாராசரி வீச்சான 2.051–2.059 Å.ஆகவும் உள்ளன. மாறும் அணுக்கரு காந்த உடனிசைவு வண்ணக்கற்றையை இம்மூலக்கூறு வெளிப்படுத்துகிறது . 

## வினைகள்
கந்தகம் மற்றும் செலீனியம் குளோரைடுகளுடன் Cp2TiS5 வினைபுரிகிறது. தைட்டனோசென் டைகுளோரைடும், பல்வேறு S5+x மற்றும் S5Sex வளையங்களும் தோன்றுகின்றன. டைசல்பர் டைகுளோரைடிலிருந்து S7 தயாரித்தல் இங்கு தரப்பட்டுள்ளது. :

:(C5H5)2TiS5 + S2Cl2 → (C5H5)2TiCl2 + S7:

மேலும் இது ஆல்கீன்கள், கீட்டோன்கள் ஆகியவற்றுடனும் வினைபுரிகிறது. Ti, C மற்றும் S  தனிமங்களால் உருவாக்கப்பட்ட பல்லினவளையங்கள் தோன்றுகின்றன. டிரை அல்கைல்பாசுபீன்களுடன் இது வினைபுரிந்து பல்வேறு அளவு வளையங்களில் இருபடிச் சேர்மமாக உருவாகிறது . 

## மேற்கோள்கள்

பகுப்பு:சல்பைடுகள்
பகுப்பு:தைட்டனோசென்கள்
பகுப்பு:தைட்டானியம்(IV) சேர்மங்கள்
ஆன் அப்பிடைட் பார் வொண்டர்

**ஆன் அப்பிடைட் பார் வொண்டர்**  (An Appetite for Wonder)    என்பது ஓர் ஆங்கில நூல் ஆகும். ரிச்சர்ட் டாக்கின்சு என்னும் பிரித்தானிய உயிரியல் அறிஞரின் தன்  வரலாற்று நூல்  . 2013 செப்டம்பரில்  ஐக்கிய ராச்சியத்திலும் அமெரிக்காவிலும்  இந்த நூல் வெளியிடப்பட்டது.   குழந்தைப் பருவம் முதல் தாம் நூலாசிரியர் ஆன காலம் வரை எழுதியுள்ளார். இந்த நூலின் தொடர்ச்சியாக இரண்டாவது நூல் 2015 ஆம் ஆண்டில் செப்டம்பர் திங்களில் வெளியானது.

## மேற்கோள்

பகுப்பு:ஆங்கில நூல்கள்
லால்குடி சப்தரிஷீஸ்வரர் திருக்கோயில்

**இலால்குடி சப்தரிஷீஸ்வரர் திருக்கோயில்** என்பது தமிழ்நாடு மாநிலத்தின் திருச்சிராப்பள்ளி மாவட்டத்தில் இலால்குடியில் உள்ள ஒரு தேவார வைப்புத்தலமாகும்.  

## இறைவன், இறைவி
சுயம்பு மூர்த்தியாக அருள்பாலிக்கின்ற இக்கோயிலில் உள்ள இறைவன் சப்தரிஷீஸ்வரர் ஆவார். இறைவி மஹாசம்பத் கௌரி ஆவார்.  இறைவி பெரிய நாயகி என்றும் அழைக்கப்படுகிறார்.

## சிறப்பம்சம்
தமிழகத்தில் இக்கோயிலிலும், காஞ்சி ஏகாம்பர நாதர் கோயிலிலும், வாலீஸ்வரர் கோயிலிலும் கட்வங்கம் ஆயுதத்துடன் சிவ வடிவங்கள் காணப்படுகின்றன.

## பிற சன்னதிகள்
இக்கோயிலில் விநாயகர், முருகன் உடன் வள்ளி தெய்வானை, ஐயப்பன், தட்சணாமூர்த்தி, கால பைரவர், விஷ்ணு துர்க்கை, சரஸ்வதி பிரம்மா, 63 நாயன்மார்கள், ஆஞ்சநேயர் , நவக் கிரகங்கள் ஆகியோர் உள்ளனர்.

## பூஜைகள்
தினமும் காலை, மாலை வேளைகளில் பூஜை நடைபெறும். தமிழ்ப் புத்தாண்டு, ஆங்கிலப் புத்தாண்டு, பிரதோஷம், சிவராத்திரி, வைகாசி விசாகம்,  சித்ரா பௌர்ணமி, தை அமாவாசை, ஆருத்ரா தரிசனம், விநாயகர் சதுர்த்தி, மாசி மகம், கார்த்திகை தீபம், சஷ்டி விரதம், பங்குனி உத்திரம், குருப் பெயர்ச்சி, சனிப்பெயர்ச்சி போன்ற நாட்களில் சிறப்பு பூஜைகள் நடைபெறும்.

## திறக்கும் நேரம்
காலை 6 மணி முதல் 12 மணி வரை, மாலை மணி 4 முதல் இரவு 8.30 மணி வரை திறந்திருக்கும்.

## மேற்கோள்கள்

## வெளி இணைப்புகள்
* கோயில் அமைவிடம்
* கோயில் வலைத்தளம் 

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
சுரேந்திர விக்ரம் ஷா

**சுரேந்திர விக்ரம் ஷா** (**Surendra Bikram Shah**) () (1829 – 1881) நேபாள இராச்சியத்தை 1847 முதல் 1881 முடிய ஆட்சி செய்தவர்.

இவரின் தந்தையும், மன்னராக இருந்தவருமான ராஜேந்திர விக்ரம் ஷாவை, அரண்மனையில் வலுக்கட்டாயமாக அடைத்து வைத்து, நேபாள பிரதம அமைச்சர் ஜங் பகதூர் ராணாவால் 1847ல் சுரேந்திர விக்ரம் ஷா நேபாள மன்னராக முடிசூட்டப்பட்டவர்.

மன்னர் சுரேந்திர விக்ரம் ஷாவை கைப்பொம்மையாகக் கொண்டு, ராணா வம்சத்து பிரதம அமைச்சர் ராணா பகதூர் ஷா 1847 முதல் நேபாள இராச்சியத்தை முழு அதிகாரத்துடன் நிர்வகித்தார்.

## இளமை
நேபாள இராச்சியத்தின் மன்னர் ராஜேந்திர விக்ரம் ஷா -  பட்டத்து ராணி சாம்ராஜ்ஜிய லெட்சுமி தேவி இணையரின் மூத்த மகனும், பட்டத்து இளவரசரும் ஆவார்.

சுரேந்திர ஷாவின் சிற்றன்னை ராஜ்ஜிய லெட்சுமி தேவி, தன் மகன் ரணேந்திர விக்ரம் ஷாவை பட்டத்து இளவரசன் பதவியில் அமர்த்த சதித் திட்டம் தீட்டினார்.

இத்திட்டத்திற்கு ஜங் பகதூர் ராணா  உதவினார். கோத் படுகொலைகளின் போது, பிரதம அமைச்சர் பதே ஜங் ஷா உள்ளிட்ட நாற்பது முக்கிய அரசவை பிரமுகர்களை கொன்றார். பின்னர் ராணி ராஜ்ஜிய லெட்சுமிக்கு எதிராக திரும்பிய ஜங் பகதூர் ராணாவைக் கொல்ல,  ராணி ராஜ்ஜிய லெட்சுமி தேவி சதித்திட்டம் தீட்டினார். ஆனால் சதித்திட்டம் தோல்வியில் முடிந்தது.

1847ல் ஜங் பகதூர் ராணா நேபாளத்தின் **முக்தியார்** எனும் பிரதம அமைச்சர் பதவிக்கு நியமிக்கப்பட்டார். 
மன்னர் ராஜேந்திர விக்ரம் ஷாவுடன், ராணி ராஜ்ஜிய லெட்சுமியும் வாரணாசிக்கு நாடு கடத்தப்பட்டார். 
இருப்பினும் இறுதியில் 1847ல்  சுரேந்திர விக்ரம் ஷா நேபாள அரியணையில் அமர்த்தப்பட்டார்.

## மன்னராக சுரேந்திர ஷா

ஜங் பகதூர் ராணாவின் அனுமதி இன்றி மன்னர் சுரேந்திரனை, யாரும் சந்திக்க இயலாதவாறு காத்மாண்டு அரண்மனையில் ஒரு கைதியாக அடைத்து வைக்கப்பட்டார். மாதம் ஒரு முறை முன்னாள் மன்னர் ராஜேந்திர விக்ரம் ஷாவைப் பார்க்க மட்டும் சுரேந்திர விக்ரம் ஷா அனுமதிக்கப்பட்டார். சுரேந்திர ஷா, 1881ல் இறக்கும் வரை அரண்மனையிலே, நேபாள தலைமை அமைச்சர் ஜங் பகதூர் ராணாவின் கைதியாக வாழ்ந்தார். ஜங் பகதூர் ராணா மன்னரின் பெயரில் நாட்டை முழு அதிகாரத்துடன் ஆண்டார்.

மன்னர் சுரேந்திர விக்ரம் ஷாவின் மகன் திரிலோக்கிய ஷா, அமைச்சர் ஜங் பகதூர் ராணாவின் மூன்று மகள்களான தாரா ராஜ்ஜிய லெட்சுமி தேவி, லலிதா ராஜேஸ்வரி ராஜ்ஜிய லெட்சுமி தேவி மற்றும் இரண்யகர்ப குமாரி தேவி ஆகியோரை  மணந்தார். 
1878ல் திரிலோக்கிய ஷா இறந்துவிட, அவரது மூத்த மகன் பிரிதிவி வீர விக்ரம் ஷா நேபாள அரியணையில் ஏற்றப்பட்டார்.

## இதனையும் காண்க
* நேபாள இராச்சியம்
* நேபாள மன்னர்கள்
* ராணா வம்சம்
* ஜங் பகதூர் ராணா
* கோத் படுகொலைகள்

## மேற்கோள்கள்

## வெளி இணைப்புகள்
* History of the Shah Dynasty -- official site 

|-

பகுப்பு:1829 பிறப்புகள்
பகுப்பு:1881 இறப்புகள்
பகுப்பு:நேபாள மன்னர்கள்
*
பகுப்பு:நேபாள இராச்சியம்
பகுப்பு:நேபாள வரலாறு
வட்ட-நெசவு சிலந்தி

**வட்ட-நெசவு சிலந்தி (Orb-weaver spiders** or **araneids)** என்பவை சிலந்தி குடும்பத்தைச் சேர்ந்த அரேனேடாவின் உறுப்பினர்கள்.   அவை பெரும்பாலும் தோட்டங்கள், வயல்கள்,  காடுகள் போன்ற இடங்களில் காணப்படும் இவை சுருள் சக்கர வடிவ வலை பின்னக்கூடிய பொதுவான சிலந்திக் குழுவைச் சேர்ந்தவை. "Orb" என்றால் வட்ட வடிவம் என்று பொருள், இதுவே இந்தக் குழுவின் ஆங்கில பெயர் வரக் காரணமாகும்.  இவை எட்டு ஒத்த கண்களும், இழைகள் கொண்ட எட்டு கால்கள் கொண்டுள்ளன.

இந்த குடும்பத்தில் நன்கு அறிமுகமான  பிரகாசமான நிறமுடைய தோட்டச் சிலந்திகள் உள்ளிட்டவை அடங்கும். இதில் உலகளவில் 172 பேரினங்களும்  3122 வகை இனங்களும் உள்ளன. சிலந்திகளில் இந்த குடும்பம்  மூன்றாவது பெரிய சிலந்தி குடும்பமாக (குதிக்கும் சிலந்தி மற்றும் லினியீபைடை ஆகியவற்றுக்கு அடுத்து) உள்ளன.

இந்த வகைச் சிலந்திகள் பின்னும் வலையில் ஒட்டக்கூடிய வலை, ஒட்டாத வலை என கலந்து பின்னுகின்றன. இரையைப் பிடிக்கும் இழை ஒட்டக்கூடியதாகவும், சிலந்தி நகர்ந்து செல்லக் கைடியவை ஒட்டாத இழையாகவும் இருக்கும். இவை எப்போதும் ஒட்டாத இழையிலேயே கவனமாகக் கால் வைத்து செல்லும். பொதுவாக இதுபோன்ற சிலந்திகள் வலையின் ஒரு மூலையில் மறைந்திருக்கும். வலையில் இரை அகப்பட்டவுடன் வலையில் ஏற்படும் அதிர்வுகளை உணர்ந்துகொண்டு ஓடிவந்து இரையைப் பிடித்து உண்ணும்.

## மேற்கோள்கள்

பகுப்பு:சிலந்திகள்
கோத் படுகொலைகள்

**கோத் படுகொலைகள்** (**Kot massacre**) (நேபாளி: कोत पर्व|kot parva) ஜங் பகதூர் ராணாவும், அவரது சகோதரர்களும், நேபாள இராச்சியத்தின்  முதலமைச்சர் பதே ஜங் ஷா உள்ளிட்ட நாற்பது அரசவை முக்கியப் புள்ளிகளை, காட்மாண்டில் உள்ள கோத் எனுமிடத்திலுள்ள அரண்மனையில் வைத்து, 19 செப்டம்பர் 1846 அன்று படுகொலை செய்தனர். 

கோத் படுகொலைகளால், ஷா வம்சத்தின் நேபாள மன்னர் ராஜேந்திர விக்ரம் ஷாவும், சுரேந்திர விக்ரம் ஷாவும், அவருக்குப் பின் அரியணை ஏறிய மனனர்களும், நேபாள இராச்சியத்தின் ஆட்சி நிர்வாகத்தை இழந்து பெயரளவிற்கு பொம்மை மன்னர்களாக விளங்கினார்கள். 

ராணா வம்சத்தின் ஜங் பகதூர் ராணாவும், அவரது வழித்தோன்றல்களும், 1847 முதல் 1951 முடிய நேபாள இராச்சியத்தின் சர்வாதிகாரர்களாக விளங்கினர். 

## பின்னணி
நேபாள இராச்சியத்தின் அரச குடும்பத்தின் பிணக்குகள் உச்சகட்டத்தில் இருந்த போது, 1845ல் பிரதம அமைச்சர்  பதே ஜங் ஷா தலைமையில் ஒரு கூட்டு அமைச்சரவைக் குழு நியமிக்கப்பட்டது. நேபாளத்தின் பத்து படையணிகளில், ஏழு படையணிகள் தலைமைப் படைத்தலைவர் **ககன் சிங் பண்டாரி** தலைமையில்  இருந்ததால், இராச்சியத்தில் அவரது கை ஓங்கியிருந்தது. 

படைத்தலைவர்களான ஜங் பகதூர் ராணா மற்றும் **அபிமன் சிங்** தலைமையில், மூன்று படையணிகள் வீதம் இருந்தது. தலைமைப் படைத்தலைவர் ககன் சிங் பண்டாரி, ராணி ராஜ்ஜிய லெட்சுமி தேவியுடன் தகாத உறவு கொண்டிருப்பதாக குற்றம் சுமத்தப்பட்டது. 

மன்னர் ராஜேந்திர விக்ரம் ஷா  ஆட்சி நிர்வாகத்திலிருந்து விலகி இருந்தார். அச்சமயத்தில் நேபாள பட்டத்து ராணி சாம்ராஜ்ஜிய லெட்சுமி தேவி, மன்னரின் அரசப் பிரதிநிதியாக நாட்டை நிர்வகித்தார். சாம்ராஜ்ஜிய லெட்சுமி 1841ல் இறந்துவிட, நேபாள பிரதம அமைச்சர் பதே ஜங் ஷாவுடன் இணைந்து, இளைய ராணி ராஜ்ஜிய லெட்சுமி தேவி, மன்னரின் அரசப் பிரதிநிதியாக நேபாள இராச்சியத்தை நிர்வகித்தார்.
 
ராணி ராஜ்ஜிய லெட்சுமி தனது மகனும், பட்டத்து இளவரசரான சுரேந்திர விக்ரம் ஷாவை, ஜங் பகதூர் ராணா உதவியுடன் அரியணை ஏற்ற  திட்டமிட்டார். 

இதனை பயன்படுத்திக் கொண்ட ராணா வம்சத்தின் ஜங் பகதூர் ராணாவும், அவரது சகோதர்களும் இணைந்து,  19 செப்டம்பர் 1846 அன்று காத்மாண்டு நகர சதுக்கத்தின் கோத் அரண்மனையில் இருந்த நேபாளப் பிரதம அமைச்சர் பதே ஜங் ஷா, மாதவர் சிங் தபா மற்றும்  மன்னர் ராஜேந்திராவின் மெய்க்காவலர்கள் உள்ளிட்ட நாற்பது பேரை படுகொலை செய்தனர். 

1847 முதல் நேபாள மன்னர்களை கைப்பொம்மையாகக் கொண்டு, ராணா வம்சத்தினர், நேபாள இராச்சியம்|நேபாள இராச்சியத்தின்]] சர்வாதிகாரிகளாக, கிபி 1847 முதல் 1951 முடிய ஆட்சி செய்தனர்.

## இதனையும் காண்க
* நேபாள மன்னர்கள்
* நேபாள பிரதம அமைச்சர்கள்
* பதே ஜங் ஷா
* ஜங் பகதூர் ராணா
* ராணா வம்சம்
* நேபாள இராச்சியம்
* ராஜேந்திர விக்ரம் ஷா
* மாதவர் சிங் தபா

## மேற்கோள்கள்

*Library of Congress - Nepal country report

பகுப்பு:நேபாள வரலாறு
*
பகுப்பு:படுகொலைகள்
மூவாக்சைடு

**மூவாக்சைடு** *(Trioxide)* என்பது ஒரு சேர்மம் மூன்று  ஆக்சிசன் அணுக்களைக் கொண்டிருப்பதைக் குறிக்கும். இதை டிரையாக்சைடு என்றும் குறிப்பிடுவர். உலோகங்கள் M2O3 என்ற வாய்ப்பாட்டில் பலவகையான பொதுக் கட்டமைப்புகளில் காணப்படுகின்றன.  Al2O3, Cr2O3, Fe2O3, மற்றும் V2O3 போன்றவை கொரண்டம் கட்டமைப்பை ஏற்றுள்ளன. பல அருமண் ஆக்சைடுகள் ஏ-வகை அறுகோண வடிவ அருமண் கட்டமைப்பை ஏற்றுள்ளன. இண்டியம் ஆக்சைடு போன்றவை சி-வகை கனசதுர வடிவில் புளோரைட்டு கட்டமைப்புடன் தொடர்புடைய சி-வகை கட்டமைப்பை ஏற்றுள்ளன. இவற்றை பிக்சுபைட்டு என்ற பெயராலும் அழைப்பர் .
### MO<sub>3</sub>

*கார்பன் மூவாக்சைடு, CO3 
*குரோமியம் மூவாக்சைடு, CrO3
*மாலிப்டினம் மூவாக்சைடு, MoO3
*இரேனியம் மூவாக்சைடு, ReO3
*செலீனியம் டிரையாக்சைடு, SeO3
*கந்தக மூவாக்சைடு, SO3
*தெலூரியம் மூவாக்சைடு, TeO3
*தங்குதன் மூவாக்சைடு, WO3
*யுரேனியம் டிரையாக்சைடு, UO3
*செனான் மூவாக்சைடு, XeO3
### M<sub>2</sub>O<sub>3</sub>

*ஆண்டிமனி டிரையாக்சைடு, Sb2O3
*ஆர்சனிக் மூவாக்சைடு, As2O3
*பிசுமத்(III) ஆக்சைடு, Bi2O3
*போரான் டிரையாக்சைடு, B2O3
*கோபால்ட்(III) ஆக்சைடு, Co2O3
*டைகுளோரின் டிரையாக்சைடு, Cl2O3
*டைநைட்ரசன் டிரையாக்சைடு, N2O3
*கடோலினியம் ஆக்சைடு, Gd2O3
*காலியம்(III) ஆக்சைடு, Ga2O3
*தங்கம்(III) ஆக்சைடு, Au2O3 
*இண்டியம்(III) ஆக்சைடு, In2O3
*இரும்பு(III) ஆக்சைடு, Fe2O3 
*மாங்கனீசு(III) ஆக்சைடு, Mn2O3 
*நிக்கல்l(III) ஆக்சைடு, Ni2O3
*பாசுபரசு டிரையாக்சைடு, P4O6 
*தாலியம்(III) ஆக்சைடு, Tl2O3
*டெர்பியம்(III) ஆக்சைடு, Tb2O3 
*டிரையாக்சிடேன், H2O3
*வனேடியம் மூவாக்சைடு, V2O3
*இட்டெர்பியம்(III) ஆக்சைடு, Yb2O3 
*இட்ரியம் ஆக்சைடு, Y2O3

## மேற்கோள்கள்

பகுப்பு:ஆக்சைடுகள்
கந்தக டிரையாக்சைடு பிரிடின் அணைவு

**கந்தக டிரையாக்சைடு பிரிடின் அணைவு** *(Sulfur trioxide pyridine complex)* என்பது C5H5NSO3 என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். நிறமற்ற இத்திண்மம் முனைவுக் கரிம கரைப்பான்களில் கரைகிறது. இலூயிக் காரம் பிரிடினும் இலூயிக் அமிலம் கந்தக டிரையாக்சைடும் சேர்ந்து ஒரு கூட்டு விளைபொருளாக இது உருவாகிறது. உதாரணத்திற்கு சல்பேட்டு எசுத்தர்கள் ஆல்ககால்களில் இருந்து தயாரிக்கப்படுதலைக்  கூறலாம்:
:ROH  +  C5H5NSO3   →   [C5H5NH]+[ROSO3]−</sup.  

சல்போனைலேற்ற வினைகளுக்கு இச்சேர்மம் மிகவும் பயனுள்ளதாகக் கருதப்படுகிறது. குறிப்பாக பியூரான்களை சல்போனைலேற்றம் செய்யும் வினைகளில் இது மிகவும் பயன்படுகிறது. பாரிக்-தோயரிங்கு ஆக்சிசனேற்ற வினையில் இதுவோர் செயலூக்கமிக்க எலக்ட்ரான் கவரியாகச் செயல்படுகிறது . 

## மேற்கோள்கள்

பகுப்பு:கந்தகச் சேர்மங்கள்
பகுப்பு:பிரிடின்கள்
அலுமினியம் பாசுபைடு

**அலுமினியம் பாசுபைடு **(Aluminium phosphide) ஒரு கடுமையான நச்சுத்தன்மை கொண்ட கனிமச் சேர்மம் ஆகும். இந்தச் சேர்மமானது குறைக்கடத்தியாகவும், புகையூட்டியாகவும் பயன்படுத்தப்படுகிறது.

இந்த நிறமற்ற திண்மமானது, நீராற்பகுத்தல் மற்றும் ஒடுக்க-ஏற்ற வேதிவினைகளின் விளைவாக, இச்சேர்மத்தில் கலந்துள்ள மாசுகளின் காரணமாக, பொதுவாக, சாம்பல்-பச்சை-மஞ்சள் துாளாக விற்பனை செய்யப்படுகிறது. 

## பண்புகள்
AlP படிகங்கள் அடர் சாம்பல் முதல் அடர் மஞ்சள் வரையிலான நிறத்தையும், துத்தநாக சல்பைடின் கனசதுர படிக அமைப்பையும் கொண்டுள்ளது. 300 கெல்வின் வெப்பநிலையில்இதன் படிகக்கூடு மாறிலியானது 5.4510 Å ஆக உள்ளது. இவை 1,000 °C (1,830 °F) வரையிலான வெப்பநிலையில் வெப்பஇயக்கவியல்ரீதியிலான நிலைத்தன்மையைப் பெற்றவையாகும்.

அலுமினியம் பாசுபைடு நீர் அல்லது அமிலங்களுடன் 1,000 °C (1,830 °F) வெப்பநிலையில் பாஸ்பீன்களை வெளியிடுகின்றன.
: AlP + 3 H2O → Al(OH)3 + PH3
: AlP + 3 H+ → Al3+ + PH3

## தயாரிப்பு
அலுமினியம் பாசுபைடானது அதன் தனிமங்களின் சேர்க்கையினால் தொகுக்கப்படுகிறது:
: 4Al + P4 → 4AlP
நீருடன் வினைபுரிந்தால் நச்சுத்தன்மையுள்ள பாஸ்பீன் வாயு வெளியேறக்கூடிய வாய்ப்பு உள்ளதால்,ஈரப்பதமான சூழ்நிலைகளில் அலுமினியம் பாசுபைடை திறந்த நிலையில் வைப்பதைத் தவிர்க்கும் வகையில் முன்னெச்சரிக்கையும், கவனமும் செலுத்தப்பட வேண்டும்.

## பயன்கள்
### தீங்குயிர்க்கொல்லி
AlP தானிய மணிகளைப் பாதுகாப்பதில் கொறிணி கொல்லி, பூச்சிக்கொல்லி, மற்றும் புகையூட்டி எனப் பலவகையாகப் பயன்படுகிறது. இது சுண்டெலி, பெருச்சாளி போன்ற பாலூட்டிகளைக் கொல்லவும் பயன்படுத்தப்படுகிறது. கோதுமை மாத்திரை எனப்படும் மாத்திரைகள் அமோனியாவை வெளியிடும் சில வேதிப்பொருட்களையும் கொண்டிருக்கும். இந்த அம்மோனியா பாஸ்பீன் வாயுவின் தன்னிச்சையான எரிதல் அல்லது வெடித்தலைத் தடுப்பதற்கு உதவுகிறது. 
AlP யானது புகையூட்டியகாவும் மற்றும் வாய்வழி உயிர்க்கொல்லியாகவும் பயன்படுகிறது. கொறிணி கொல்லியாக, அலுமினியம் பாசுபைடு மாத்திரைகள் உணவுடன் கலந்து கொறிணிகள் உண்பதற்காக வைக்கப்படுகின்றது. கொறிணியின் செரிமான மண்டலத்தில் அமிலமானது, பாசுபைடுடன் வினைபுரிந்து நச்சுத்தன்மையுள்ள பாஸ்பீன் வாயுவை வெளியிடுகின்றது. துத்தநாக பாசுபைடு மற்றும் கால்சியம் பாசுபைடு ஆகியவை அலுமினியம் பாசுபைடினைப் போன்ற மற்ற தீங்குயிர் கொல்லிகள் ஆகும். அலுமினியம் பாசுபைடானது பாசுபீன் வாயுவைப் பின்வரும் நீராற்பகுத்தல் வினையின்படி வெளியிடுகிறது. 
:2 AlP + 6 H2O → Al2O3∙3 H2O + 2 PH3

இதர தீங்குயிர்க்கொல்லி பயன்பாடுகள் நடைமுறைக்கு சரிப்பட்டு வராமல் இருந்தால் இது புகையூட்டியாகப் பயன்படுகிறது. கப்பல்கள், விமானம் மற்றும் தானிய குதிர்கள் போன்ற கட்டமைப்புகளின் நிர்மாணத்தின்போதும் இது பயன்படுத்தப்படுகிறது. இத்தகைய அனைத்து கட்டுமான அமைப்புகளும் பாஸ்பீன் புகையைக் கொண்டிருக்கும் போதும், அதன் செறிவை அதிகரிக்கும்போதும், திறம்பட வாயுக்கள் புகாத அளவுக்கு இறுக்கமாக மூடப்பட்டிருக்க வேண்டும். புகையூட்டிகள் நேரடியாகவும் கொறிணிகளின் வலைக்குள் செலுத்தப்படுவதுண்டு.

### குறைக்கடத்தி பயன்பாடுகள்
தொழிற்துறையில், AlP ஒரு குறைக்கடத்திப் பொருளாகப் பயன்படுத்தப்படுகிறது. இதற்காக இது வழக்கமாக மற்ற ஈருறுப்பு உலோகங்களுடன் உலோகக்கலவையாக மாற்றப்பட்டு பயன்படுத்தப்படுகுிறது. இவ்வாறு தயாரிக்கப்பட்ட உலோகக்கலவையானது ஒளி உமிழ் இருமுனையங்கள் போன்ற சாதனங்களின் பயன்பாடுகளில் உபயோகப்படுத்தப்படுகின்றன. 

## மேற்கோள்கள்

பகுப்பு:அலுமினியம் சேர்மங்கள்
பகுப்பு:பாசுபைடுகள்
பகுப்பு:கனிம தீங்குயிர்க்கொல்லிகள்
பகுப்பு:கொரிப்பனக் கொல்லிகள்
லாஹி

**லாஹி** மியான்மரின் வட மேற்குப் பகுதியில் சாகைங் பிரதேசத்தில் உள்ள நாகா மலைப்பிரதேசத்தில் இருக்கும் ஒரு நகரம். 2008 அரசியலமைப்பின் சட்டத்தின் படி இப்போது இந்நகரம் நாகா சுயாட்சி மண்டலத்தின் ஒரு பகுதியாக இருக்கிறது.  

மியான்மரில் சுற்றுலாவை மேம்படுத்தும் விதமாக நாகா இன மக்களின் புது வருடப்பிறப்புக் கொண்டாட்டங்கள் ஒரு வட்டச் சுழற்சியாக நாகா சுயாட்சி மண்டலத்தில் இருக்கும் லாஹி, லீசி, நான்யுன் ஆகிய நகரங்களில் ஒவ்வொரு முறையாக நடத்தப்படுகிறது. 

இந்திய அரசாங்கத்திற்கு எதிராகப் போராடும் நாகா எழுச்சியாளர்கள் பர்மாவிற்குள் நாகா சுயாட்சி மண்டலத்தின் எல்லைப் பகுதியில் தளங்களைக் அமைத்துக் கொண்டுள்ளனர். இரு நாடுகளுக்கும் இடையிலான உயர்மட்ட சந்திப்புகளுக்குப் பின்னர் சமீப ஆண்டுகளில் பர்மிய இராணுவம் இந்த முகாம்களுக்கு எதிராக தாக்குதல்களை நடத்தியிருக்கிறது.  

## மேற்கோள்கள்

## வெளிப்புற இணைப்புகள்
*செயற்கைகோள் வரைபடம் 
*Sagaing Division map:  லாஹி வரைபடம் *Asterism*
* நாகா புது வருடப்பிறப்பு விழா புகைபடங்கள்
*லாஹியில் நாகா புது வருடப்பிறப்பு விழா புகைபடங்கள் 
*பர்மாவின் தொலைந்துபோன உலகம் 

பகுப்பு:பர்மிய நகரங்கள்
பிரிதிவி வீர விக்ரம் ஷா

**பிரிதிவி வீர விக்ரம் ஷா** (**Prithvi Bir Bikram Shah**) () (18 ஆகஸ்டு  1875 – 11 டிசம்பர் 1911), நேபாள இராச்சியத்தை 1881 முதல் 1911 முடிய ஆட்சி செய்தவர். இவரது ஆட்சிக் காலத்தில் நேபாள இராச்சியத்தில் தானியங்கி மோட்டார் வாகனங்கள், நகரங்களில் குடிநீர் மற்றும் கழிவு நீர் வடிகால் வசதிகள் மற்றும் பொதுச் சுகாதர முறைகள் அறிமுகப்படுத்தப்பட்டது.

மன்னர் பிரிதிவியின் மூத்த இளவரசி லெட்சுமியை ராணா வம்சத்தின் தலைமைப் படைத்தலைவர் கைசர் சாம்செர் ஜங் பகதூர் ராணாவிற்குத் திருமணம் செய்து வைக்கப்பட்டது.

11 டிசம்பர் 1911ல் மன்னர் பிரிதிவி வீர விக்ரம் ஷா காலமான போது, இளவரசர் திரிபுவன் வீர விக்ரம் ஷா சிறு குழந்தையாக இருந்ததால், பருவ வயது எட்டும் வரை,  இளவரசி லெட்சுமி தேவி, நேபாள அரசப் பிரதிநிதியாகச் செயல்பட்டார்.

## இதனையும் காண்க
* நேபாள இராச்சியம்
* ஷா வம்சம்
* ராணா வம்சம்
* தபா வம்சம்

## மேற்கோள்கள்

|-

 
 
பகுப்பு:நேபாள மன்னர்கள்  
பகுப்பு:ஷா வம்சம்
பகுப்பு:நேபாள இராச்சியம்
பகுப்பு:நேபாள வரலாறு
பழைய காஞ்சிப் புராணம்

காஞ்சிபுரம் நகரின் பெருமைக் கூறும் இலக்கியங்கள், புராணங்கள், தலபுராணங்கள் பல உள்ளன. சிவஞான சுவாமிகள் காஞ்சிப் புராணம் நூலை தலபுராண நூலை அருளியுள்ளார். அவரின் மாணவரான கச்சியப்பரும் காஞ்சிப்புராணம் இராண்டாம் காண்டம் என்னும் நூலை எழுதியுள்ளார். கச்சாலையார் என்பவரும் காஞ்சிப்புராணம் என்னும் பெயரில் தலபுராணம் எழுதியுள்ளார். இதுவே மேற்கூறப்பட்ட மூன்று காஞ்சிப்புராணங்களில் காலத்தால் முற்பட்டது என்று கருதப்படுகிறது. அதனால், இந்நூல் பழைய காஞ்சிப் புராணம் எனப்படுகிறது. பழையது என்று கூறுவதற்கான அகச்சான்றுகள் ஏதும் நூலில் இல்லை. 

## நூல் வரலாறு
இந்நூல் பன்னிரண்டு சருக்கங்களையும், ஆயிரத்து இருநூற்று எழுபத்திரண்டு விருத்தங்களையும் கொண்டுள்ளது. காஞ்சியம் புராணம் எனக் கணபதி காப்பில் காணப்படுவதுடன் *காமாட்சி ஏகம்பவாணர் புராணம்* என்றும் ஏகம்பர் புராணம் என்றும், கம்பர் புராணம் என்றும் இந்நூல் வழங்கப்படுகிறது. பன்னிரண்டு சருக்கங்கள்: 1. பாயிரச் சருக்கம், 2. சிவாலயச் சருக்கம், 3. அரிதிருமுற்றச் சருக்கம், 4. தீர்த்தச் சருக்கம், 5. அபிதானச் சருக்கம், 6. கயிலாயச் சருக்கம், 7. உமைவரு சருக்கம், 8. நகரச் சருக்கம், 9. நகர்காண் சருக்கம், 10. பூசைச் சருக்கம், 12. திருவிழாச் சருக்கம்.  

## நூலாசிரியர்
இந்நூலை இயற்றியவர் கச்சாலையார் என்பவர். 18 - ஆம் நூற்றாண்டினராக இருக்கலாம். இவர் பற்றிய வாலாறு கிடைக்கவில்லை. இவர் கச்சாலை அகளங்கர் என்றும் பூரண லட்சண கச்சாலை போதர் என்றும் அழைக்கப்பெறுகிறார். கச்சாலை என்பது காஞ்சிபுரத்திலுள்ள கச்சபேஸ்வரர் ஆலயத்தின் இறைவன் பெயர் ஆகும். கச்சாலை இறைவன் பெயரால் இவர் கச்சாலையார் என்று அழைக்கப்பட்டிருக்கிறார். இவர் காழி வள்ளல் சந்தானத்துச் சோமானன் என்பவரின் சீடராவார். இவர் கச்சிக்கோவை, பாரதம் போன்ற வேறு நூல்களையும் எழுதியுள்ளார். இவை இன்று கிடைக்கவில்லை. 

## பதிப்புகள்
காஞ்சிப் புராணம் (கம்பர் புராணம்) எனும் இந்நூலை 1983 இல் முதன் முதலாக எஸ்.கே.இராமராஜன் (கம்பராமன்) பதிப்பித்தார். உ.வே.சா. நூல்நிலையம் வெளியிட்டுள்ளது. இது பிரெஞ்சு நாட்டு வின்ஸோன் துறையின் மாணாக்கர் பொண்டெனூ என்பார் ஆர்வமுடன் உ.வே.சா. விடம் இருந்து கேட்டுப் பெற்றுப் படித்துத் தந்த ஒரு ஓலைச் சுவடியாகையால் இதைக் *கடல் கடந்த தமிழ்* என்று தமது நல்லுரைக்கோவை என்னும் நூலில் குறிப்பிட்டுள்ளார் உ.வே.சா. ஆளவந்தார் ஆதீனக் கச்சாலையார் இயற்றிய காஞ்சிப் புராணம் (கம்பர் புராணம்) எனும் தலைப்பில் இந்நூல் சுவடிப் பதிப்பாக வெளிவந்துள்ளது. நூல் தொடக்கத்தில் சுமார் 81 பக்கங்களில், காஞ்சித் திருத்தலங்களைப்பற்றிய குறிப்புகள் எனும் தலைப்பில் சுமார் 84 தலங்கள் அகர வரிசையில் விளக்கப்பெற்றுள்ளன.

## உசாத்துணை
எஸ்.கே.இராமராஜன் (பதிப்பாசிரியர்). 1983.ஆளவந்தார் ஆதீனக் கச்சாலையார் இயற்றிய  காஞ்சிப்புராணம் (கம்பர் புராணம்). சென்னை:  உ.வே.சா நூல் நிலையம்.

பகுப்பு:சைவத் தமிழ் இலக்கியம்
சூல்சு செலசுடின் சாமின்

**சூல்சு செலசுடின் சாமின்** (*Jules Célestin Jamin*) (31 மே 1818 ல் பிறந்து 12 பிப்ரவரி 1866 வரை வாழ்ந்தவர்.) ஒரு பிரெஞ்சு இயற்பியலாளர். 1852 முதல் 1881 வரை ஈகோல் தொழிற்நுட்பக் கல்லூரியில் (École Polytechnique) இயற்பியல் பேராசிரியராகப் பணியாற்றினார். 1858 ல் ஒளியியலில், தான் செய்த வேலைக்காக ரம்போர்டு பதக்கம் (Rumford Medal) பெற்றார்.  டேவிட் புரூசுடரின் சாய்ந்த குறுக்கீட்டு விளைவு தகடுகளில் மாறுபாடுகளைச் செய்து சாமின் குறுக்கீட்டுமானியை வடிவமைத்தார்.

## வாழ்க்கை வரலாறு
சூல்சு சாமினின் தந்தையின் பெயர் ஆன்டனி பியர்ரே சாமின், குதிரைப்படையில் உயரதிகாரியாக இருந்தவர். அவர் தனது படிப்பில் சிறந்து விளங்கியமையால், கல்விக்கான உதவித்தொகையைப் பெற்றார். ரெய்ம்சு கல்லூரியில் (college of Reims) தனது கல்லூரிப் படிப்பை தொடங்கி முதலாம் ஆண்டிலேயே ஒன்பது விருதுகளைப் பெற்றார். 1838 ஆம் ஆண்டு நடைபெற்ற அறிவியல் போட்டியில் கலந்து கொண்டு கானர்சு (honors) பட்டத்துடன், பல விருதுகளையும் பெற்றார். அதே ஆண்டு அக்டேபர் மாதத்தில் École normale supérieure என்ற கல்வி நிறுவனத்தில் அனுமதிக்கப்பட்டு கணிதம், இயற்பியல் அறிவியல் மற்றும் இயற்கை அறிவியல் ஆகிய துறைகளில் பட்டம் பெற்றார்.

1841 ல் இயற்பியல் அறிவியல் துறையில் நடந்த போட்டியில் முதன்முதலாகப் பட்டம் வென்றார். கேயன் (Caen) கல்லூரியில் படிக்கும் போது முதலிடத்தைப் பிடித்தார். இரண்டு ஆண்டுகள் கழித்து பார்பன் (Bourbon) கல்லூரியில் பதிலி (substitute) ஆசிரியராக பணியில் சேர்ந்தார்.
பின்னர் 1844 ல் லூயிசு லி கிராண்ட் கல்லூரியில் ஆசிரியராகப் பணியாற்றினார். கேயன் கல்லூரியில் படிக்கும் போதே தான் தொடங்கிய உலோகங்களின் பரப்பின் மீது ஒளி எதிரொளிப்பு பற்றிய ஆராய்ச்சியில் முனைவர் பட்டம் பெற்றார்.

1852 ல் ஈகோல் தொழிற்நுட்பக் கல்லூரியில் பேராசியராகப் பணியில் சேர்ந்தார். 1881 வரை அப்பணியில் தொடர்ந்தார். ஒளியியல் துறையில் அவர் ஆற்றிய பணிக்காக 1858 ஆம் ஆண்டு ரம்போர்டு பதக்கம் வழங்கப்பட்டது. 1863 ஆம் ஆண்டு பாரிசு பல்கலைக் கழக ஆசிரியர் குழு பேராசியராக ஏற்றுக் கெள்ளப்பட்டார்.

1868 ல் பிரெஞ்சு அறிவியல் ஆசிரியர் குழுவில் இணைந்தார், அதே ஆண்டு இயற்பியல் ஆராய்ச்சி சோதனைச்சாலையை அமைத்து, அதற்கு தானே தலைமையேற்றார்.

இவர் காந்தவியல், மின்னியல், ஈரப்பதம் மற்றும் நுண்புழை நுழைவு ஆகிய துறைகளில் சிறந்து விளங்கினார். பளபளப்பான தரையில் ஒளியின்  நீள் வட்ட முனைவாக்கம் (elliptical polarization of light) உருவாவதைக் கண்டறிந்தார்.

1851 ல் தெரசா என்பவரை மணந்தார். இவருடைய மகள் லூசி புகழ் பெற்ற இயற்பியலாளர் என்றி பெக்கெரல்லை மணந்தார். இவருடைய மகன் பால் சாமின் ஒரு ஓவியராவார்.

## வேலைகள்
* *La rosée, son histoire, son rôle* (சாமினின் வாழ்க்கை ), 2004 இல் வில்லாரோசு பதிப்பகத்தாரால் வெளியிடப்பட்டது, ) — இது அவருடைய ஆராய்ச்சிகளைப் பற்றிய புத்தகமாகும்.

## பாராட்டுகள்
ஈபெல் கோபுரத்தில் பொறிக்கப்பட்டுள்ள 72 பெயர்களில் இவரின் பெயரும் ஒன்று.

## மேற்கோள்கள்

## வெளியிணைப்புகள்
* Nécrologie
* Généalogie
* Portrait
* Open Library

பகுப்பு:1881 பிறப்புகள்
பகுப்பு:1886 இறப்புகள்
பகுப்பு:பிரெஞ்சு இயற்பியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1818 பிறப்புகள்
செசுகியுவாக்சைடு

**செசுகியுவாக்சைடு** *(Sesquioxide)* என்பது மூன்று ஆக்சிசன் அணுக்கள் வேறு தனிமத்தின் இரண்டு அணுக்களுடன் அல்லது (தனி உறுப்புகளுடன்) சேர்ந்துள்ள ஒரு ஆக்சைடு வகையாகும். உதாரணமாக அலுமினியம் ஆக்சைடு ஒரு செசுகியுவாக்சைடாகும் (Al2O3). பல செசுகியுவாக்சைடுகளில் +3 ஆக்சிசனேற்ற நிலையில் தனிமமும் ஆக்சைடு அயனியும் இடம்பெற்றுள்ளன. உதாரணம் Al2O3, La2O3. ஆல்கலி உலோக செசுகியுவாக்சைடுகள் மட்டும் இதற்கு விதிவிலக்காகும். இவை பெராக்சைடுகளையும் (O2−2) மிகையாக்சைடுகளையும் (O−2) கொண்டிருக்கும். இரும்பு, அலுமினியத்தின் செசுகியுவாக்சைடுகள் மண்ணில் காணப்படுகின்றன .

செசுகியு ஆக்சிசனேற்றம் என்ற சொல்லாக்கம்  செசுகியுவாக்சைடை உருவாக்குதல் என்று பொருளைக் குறிக்கும். 1976 ஆம் ஆண்டு முதல் யோசெபா எய்பெட்சு பைமெயின் அகராதியில் இச்சொல் பயன்படுத்தப்பட்டுள்ளது. ஆக்சுபோர்டு அகராதியிலும் செசுகியு ஆக்சிசனேற்றம், செசுகியு ஆக்சிசனமேற்றப்பட்ட என்ற சொற்கள் பட்டியலிடப்பட்டுள்ளன .

## செசுகியுவாக்சைடுகள்
B<sub>2</sub>O<sub>3</sub> 
N<sub>2</sub>O<sub>3</sub> 
Al<sub>2</sub>O<sub>3</sub> 
P2O3,  P<sub>4</sub>O<sub>6</sub> ஆகக் காணப்படுகிறது.
Cl<sub>2</sub>O<sub>3</sub> 
Sc<sub>2</sub>O<sub>3</sub> 
Ti<sub>2</sub>O<sub>3</sub> 
V<sub>2</sub>O<sub>3</sub> 
Cr<sub>2</sub>O<sub>3</sub> 
Mn<sub>2</sub>O<sub>3</sub> 
Fe<sub>2</sub>O<sub>3</sub> 
Co<sub>2</sub>O<sub>3</sub> 
Ni<sub>2</sub>O<sub>3</sub> 
Ga<sub>2</sub>O<sub>3</sub> 
As<sub>2</sub>O<sub>3</sub> 
Br<sub>2</sub>O<sub>3</sub> 
Y<sub>2</sub>O<sub>3</sub> 
Nb<sub>2</sub>O<sub>3</sub> 
In<sub>2</sub>O<sub>3</sub> 
Pb<sub>2</sub>O<sub>3</sub> 
  
## மேற்கோள்கள்

பகுப்பு:செசுகியுவாக்சைடுகள்
மலை உருவாக்கம்

**மலை உருவாக்கம்** *(Mountain formation)* என்பது பூமியில் மலை எவ்வாறு உருவானது என்ற கேள்விக்கு உரிய விடையைத் தருகின்ற ஒரு புவியியல் செயல்முறையாகும். புவியின் மேலோட்டில் உள்ள புவித் தட்டுகள் பெரிய அளவில் நகர்ந்த காரணத்துடன் இச்செயல்முறைகள் தொடர்பு கொண்டுள்ளன . மடிதல், உடைதல், பொங்குதல், ஊடுறுவல், உருமாறுதல் முதலிய செயல்கள் அனைத்துமே மலை உருவாக்கச் செயல்முறையின் பகுதிக் கூறுகளாகும் . மலைகளின் உருவாக்கம் மலைகளில் இடம்பெற்றுள்ள புவியியல் கட்டமைப்புகளுடன் தொடர்பு கொண்டிருப்பவை எனக் கருத வேண்டிய அவசியம் இல்லை .

புவியோட்டின் செயல்முறைகளின் அடிப்படையில் குறிப்பிட்ட நிலப்பரப்பின் அம்சங்களைப் புரிந்து கொள்வது  நிலவுருவாக்கவியல் எனப்படுகிறது.

## மலைகளின் வகைகள்

மலைகள் பொதுவாக முக்கியமான மூன்று வகைகளாகப் பிரிக்கப்படுகின்றன. அவை எரிமலைகள், மடிப்பு மலைகள், செங்குத்து மலைகள் என்பனவாகும். உள்ளுர் அளவுகோல்களின் அடிப்படையில் அப்பகுதி மலைகளை மேலும் பலவாறாகப் பிரித்து அறியலாம்.

ஓரோஜெனிக் மலைகளைப் போலன்றி, ஸ்காண்டிநேவிய மலைகள், கிழக்கு கிரீன்லாந்து, பிரேசிலிய ஹைலேண்ட்ஸ் அல்லது ஆஸ்திரேலியாவின் பெரிய பிளவு வரம்பு போன்ற உயர்ந்த செயலற்ற கண்ட விளிம்புகளை விளக்கும் பரவலாக ஏற்றுக்கொள்ளப்பட்ட புவி இயற்பியல் மாதிரி இல்லை. வெவ்வேறு உயர்த்தப்பட்ட செயலற்ற கண்ட விளிம்புகள் பெரும்பாலும் மேம்பாட்டின் அதே வழிமுறையைப் பகிர்ந்து கொள்கின்றன. இந்த வழிமுறை பூமியின் லித்தோஸ்பியரில் உள்ள தொலைதூர அழுத்தங்களுடன் தொடர்புடையதாக இருக்கலாம். இந்த பார்வையின் படி, உயர்த்தப்பட்ட செயலற்ற விளிம்புகளை மாபெரும் ஆன்டிக்லினல் லித்தோஸ்பெரிக் மடிப்புகளுடன் ஒப்பிடலாம், அங்கு ஒரு மெல்லிய முதல் அடர்த்தியான மேலோடு மாற்றம் மண்டலத்தில் செயல்படும் கிடைமட்ட சுருக்கத்தால் மடிப்பு ஏற்படுகிறது (அனைத்தும் செயலற்ற விளிம்புகள்) 

## மேற்கோள்கள்

பகுப்பு:மலைகள்
நிக்கல்(III) ஆக்சைடு

**நிக்கல்(III) ஆக்சைடு** *(Nickel(III) oxide)* என்பது Ni2O3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நன்றாக வரையறுக்கப்படாத இச்சேர்மம் சில சமயங்களில் கருப்பு நிக்கல் ஆக்சைடு என்ற பெயரால் அழைக்கப்படுகிறது. நிக்கலின் மேற்பரப்புகளில் Ni2O3 சுவடுகளாகக் காணப்படுவதாக அறியப்படுகிறது . இதனுடன் தொடர்புடைய நிக்கல் ஆக்சைடு ஐதராக்சைடு (NiOOH) நன்கு வரையறுக்கப்பட்டுள்ளது. நீர்க்கரைசலால் தோற்றுவிக்கப்பட்ட நிக்கல் ஆக்சைடு ஐதராக்சைடு கரிமத் தொகுப்பு வினைகளில் வினைபொருளாகப் பயன்படுத்தப்படுகிறது. 
## மேற்கோள்கள்

பகுப்பு:நிக்கல் சேர்மங்கள்
பகுப்பு:ஆக்சைடுகள்
பகுப்பு:வேதி வினையூக்கிகள்
பகுப்பு:மின்வேதியியல்
பகுப்பு:செசுகியுவாக்சைடுகள்
பிரசியோடைமியம்(III) ஆக்சைடு

**பிரசியோடைமியம்(III) ஆக்சைடு** *(Praseodymium(III) oxide)* என்பது Pr2O3  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பிரசியோடைமியம், ஆக்சிசன் இரண்டும் சேர்ந்து உருவாகும் இச்சேர்மத்தை பிரசியோடைமியம் ஆக்சைடு அல்லது பிரசியோடைமியா என்ற பெயர்களாலும் அழைக்கிறார்கள். வெண்மை நிறத்தில் அறுகோணப் படிகங்களாக இது உருவாகிறது. மேலும், இது மாங்கனீசு(III) ஆக்சைடு அல்லது பிக்சுபைட்டு கட்டமைப்பில் படிகமாகிறது.

## பயன்கள்

பிரசியோடைமியம்(III) ஆக்சைடுடன் சிலிக்கன் தனிமத்தைச் சேர்த்து மின்கடத்தாப் பொருளாகப் பயன்படுத்துகின்றனர். பிரசியோடைமியம் கலந்த டைடிமியம் கண்ணாடிகள் பற்றவைப்பு தொழிலில் பயன்படும் கண்ணாடிகளில் பயன்படுத்தப்படுகின்றன. இக்கண்ணாடிகள் மஞ்சள் நிறமாக மாறி அகச்சிவப்பு கதிரியக்கத்தைத் தடுக்கின்றன. வண்ணக்கண்ணாடிகள், மஞ்சள் நிற பீங்கான்கள் தயாரிப்பில் இதைப் போன்றவையும் பயன்படுத்துகின்றனர்.. பிரசியோடைமியம்((III) (IV)),  ஆக்சைடு, Pr6O11 போன்றவையும் வண்ணப்பீங்கான் தொழிலில் பயன்படுத்தப்படுகின்றன.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
மாட்மேன் நகராட்சி

**மாட்மேன் நகராட்சி** (மெட்மேன் நகராட்சி என்றும் அறியப்படுகிறது) மியான்மரின் ஷான் மாநிலத்தில் உள்ள வா சுயாட்சிப் பிரிவில் இருக்கும் ஒரு நகராட்சி. மாட்மேன் மாவட்டதின் ஒரு பகுதியாக இருக்கிறது. இந்த நகராட்சியின் தலைநகர் மாட்மேன்.

## வரலாறு
2011 ஆம் ஆண்டிற்கு முன்னர் இந்நகராட்சிக்கான பகுதிகள் அப்போதிருந்த ஹோபாங் மாவட்டம் மற்றும் கென்ங்டங் மாவட்டத்தில் இருந்து உருவாக்கப்பட்டது. மாட்மேன் நகரம் முழுவதம் மலைப்பாங்கான மலைத் தொடர்கள் நிறைந்த பகுதி. இது ஷான் மாநிலத்தில் வடமேற்குப் பகுதியில் இருக்கிறது.

## மேலும் பார்க்க
* ஷான் மாநிலம்
* வா சுயாட்சிப் பிரிவு

## மேற்கோள்கள்

## வெளிப்புற இணைப்புகள்
* மியான்மரின் மாநிலங்கள்/பிரிவுகள் & நகராட்சிகள் வரைபடப் பார்வை
* மாட்மேன் நகராட்சி- ஷான் மாநிலம் 

பகுப்பு:மியான்மரின் நகராட்சிகள்
பின்தயா

**பின்தயா** மியான்மரின் ஷான் மாநிலத்தில் உள்ள ஒரு நரம். இது மாநிலத்தின் மேற்குப் பகுதியில் டாங்கீ மாவட்டத்தில் பின்தயா நகராட்சி நிர்வாகப் பகுதியில் அமைந்திருக்கிறது. இப்பகுதியில் புகழ்பெற்ற சுண்ணாம்புக் குகை ஒன்று உள்ளது. அது பின்தயா குகை என்றழைக்கப்படுகிறது. இந்தக் குகையில் எண்ணற்ற புத்தர் சிலைகள் உள்ளது. பல நூற்றாண்டாக இந்தக் குகையில் உள்ள புத்தர் சிலைகள் இங்கு வழிபடப்ப்டுகிறது. இந்நகரத்தில் ஒவ்வொறு ஐந்து நாட்களுக்கு ஒருமுறை கூடும் சந்தை நடத்தப்படுகிறது. இந்நகரம் தனு சுயாட்சிப் பகுதியின் தலைநகராகும். 

## பெயர்க்காரணம்
பின்தயா என்றால் பர்மிய மொழியில் *சிலந்தி எடுத்துக் கொள்ளப்பட்டது* என்பது அர்த்தமாகும். ஒரு புராண கதையின் படி அங்கிருக்கும் குகையில் ஒரு காலத்தில் பெரிய சிலந்தி இருந்ததாகவும் அந்தச் சிலந்தி ஒரு இளவரசனை பிடித்து வந்த குகையில் சிறைவைக்க முயன்றது ஆனால் இளவரசன் அந்தச் சிலந்தியிடன் சண்டையிட்ட கொன்றுவிட்டான். இங்கு எடுத்துக் கொள்ளப்பட்டதன் அர்த்தம் கொள்ளப்பட்டது என்று பொருள் படும்.

## மேலும் பார்க்க
* ஷான் மாநிலம்
* தனு சுயாட்சி மண்டலம்

## மேற்கோள்கள்

## வெளிப்புற இணைப்புகள்
*Land of Harmony, பின்தயாவினிடையே ஒருப் பயணம்  Debbie Jefkin-Elnekave, December 2003, PSA Journal
*பின்தயா புகைப்படங்கள்

பகுப்பு:பர்மிய நகரங்கள்
ஹம்தாத் ஆய்வகங்கள்

**ஹம்தாத் ஆய்வகங்கள்** (*Hamdard (Wakf) Laboratories*) யூனானி மற்றும் ஆயூர்வேத மருந்து நிறுவனமாகும்.

1906 ஆம் ஆண்டு **ஹாபிஜ்  ஹ‌க்கிம் அப்துல் மஜித்** என்பவரால் லாப நோக்கமற்ற அறக்கட்டளையாக டெல்லியில் துவங்கப்பட்டது. இந்திய விடுதலைக்குப் பிறகு வங்காள தேசம் மற்றும் பாகிஸ்தானிலும் இதன் கிளைகள் துவங்கப்பட்டன. அதன் பிரபலமான சில தயாரிப்புகளில் ரூஹ் அப்ஜா சர்பத், ஷபி என்னும் இரத்தம் சுத்திகரிக்கும் பானம் ஆகியவை குறிப்பிடத்தக்கவை. இந்நிறுவனத்தின் வருமானங்கள் அதன் கீழ் செயல்படும் ஒரு தொண்டு கல்வி அறக்கட்டளைக்குச் செலவிடப்படுகின்றது.

## வெளியிணைப்புகள்
* Official website

## மேற்கோள்கள்

பகுப்பு:இந்திய மருந்து நிறுவனங்கள்
லியுதேத்தியம்(III) ஆக்சைடு

**லியுதேத்தியம்(III) ஆக்சைடு** *(Lutetium(III) oxide)* என்பது Lu2O3 என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். வெண்மை நிறத்திலுள்ள இத்திண்மம் கனசதுர படிக அமைப்பில் காணப்படுகிறது. சில சிறப்பு வகை கண்ணாடிகள் செய்வதற்கு இதைப் பயன்படுத்துகின்றனர். அருமண் சேர்மமான இதை லியுத்தேசியா என்ற பெயராலும் அழைக்கிறார்கள்.

## வரலாறு
1879 இல் யீன்–சார்லசு-காலிசார்டு டி மார்க்நாக் (1817–1894)  என்ற பிரஞ்சு வேதியியலாளர் இட்டெர்பியம் தனிமத்தை கண்டறிந்ததாக தெரிவித்தார். ஆனால் அதில் தனிமங்களின் கலவையாக இருந்தது. 1907 இல் சியார்ச்சசு உர்பெயின் என்ற மற்றோர் பிரஞ்சு வேதியியலாளர் (1872–1938) இட்டெர்பியம் ஒரு தனித்த தனிமம் அல்ல என்றும் அது புதிய இரண்டு தனிமங்களின் கலவையென்றும் அறிவித்தார். செருமனியைச் சேர்ந்த கார்ல் அவுர் (1858–1929) மற்றும் அமெரிக்காவைச் சேர்ந்த சார்லசு யேம்சு (1880–1926)  போன்ற வேறு சில வேதியியலர்களும் இதே கருத்தைத் தெரிவித்தனர். இவர்கள் கண்டறிந்த இரண்டு தனிமங்கள் நியோயிட்டெர்பியம், லியுட்டேசியம் என்பனவாகும். எனினும், எவரும் தூய்மையான லியுத்தேத்தியத்தைக் கண்டறிந்து கூறவில்லை.பொதுவாக இவர்கள் கண்டறிந்து அறிவித்தத்து லியுதேத்தியம்(III) ஆக்சைடு என கருதப்படுகிறது.

## பயன்கள்
சீரொளி படிகங்களைத் தயாரிக்கும் முக்கியமான தாதுப் பொருள் லியுதேத்தியம்(III) ஆக்சைடு ஆகும். பீங்கான், கண்ணாடி மற்றும் பாசுபர் தொழில்களில் இது சிறப்பாகப் பயன்படுத்தப்படுகிறது. சேர்மங்களை உடைத்தல், ஆல்க்கைலேற்றம் செய்தல், ஐதரசனேற்றம் செய்தல், பலபடியாக்குதல் போன்ற வினைகளில் லியுதேத்தியம்(III) ஆக்சைடு ஒரு வினையூக்கியாகப் பயன்படுத்தப்படுகிறது. லியுதேத்தியம்(III) ஆக்சைடின் ஆற்றல் இடைவெளி 5.5 எலக்ட்ரான் வோல்ட்டு ஆகும்.

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
சினெல்லின் சன்னல்

**சினெல்லின் சன்னல்** (**Snell's window**) (**சினெல்லின் வட்டம்** (**Snell's circle**) அல்லது **ஒளியியல் ஆழ்துளை** (*Optical man-hole*) எனவும் அழைக்கப்படுகிறது.

இந்த கோட்பாட்டைப் பயன்படுத்தி நீருக்கடியில் பயன்படுத்தும் கண்ணாடி, பரப்புக்கு மேலே 96 டிகிரி கோணம் வரையே பார்க்க இயலுவது ஏன் என்பது விளக்கப்படுகிறது.

இந்தத் தோற்றப்பாடு நீருக்குள் செல்லும் ஒளியானது ஒளி விலகலடைவதால் ஏற்படுகிறது. இது சினெல் விதியின் அடிப்படையில் செயல்படுகிறது.

சினெல்லின் சன்னலுக்கு வெளியேயுள்ள பகுதி கருமையாகத் தெரியும் அல்லது முழு அக எதிரொளிப்பின் மூலம் நீருக்கடியிலுள்ள பொருட்கள் தெரியும்.
  
நீருக்கடியில் புகைப்படம் எடுப்போர், சினெல்லின் சன்னலுக்கு கீழேயுள்ள பொருட்களை காண தேவையான ஒளி மூலங்களைப் பயன்படுத்துவர்.

## பிம்பம் உருவாதல்

நீருக்கடியிலிருந்து மேலே பார்க்கும் போது தொடுவானத்திலிருந்து தொடுவானம் வரை, அரை வட்ட வடிவில் தெரிய வேண்டும். ஆனால் காற்றுக்கும் நீருக்கும் இடையேயுள்ள ஒளி விலகல் காரணமாக 180° தெரிய வேண்டிய பார்வைக் கோணம், சினெல்லின் சன்னலால் 97° சுருக்கப்படுகிறது. இது மீனின் கண் போன்ற அமைப்பைக் கொண்ட வில்லையைப் போல் செயல்படுகிறது. பிம்பங்களின் ஒளியின் பொலிவு, சாய்கோணம் குறையக் குறைய, குறைகிறது. ஒளியானது எதிரொளிக்கப்படுவதற்குப் பதிலாக விலகல் அடைகிறது. அலைகள் மற்றும் சிற்றலைகள் (ripples) ஏற்படுத்தும் ஒளி விலகல் பிம்பத்தை சிதறடிக்கிறது. கலங்கிய நீரும் பிம்பத்தை சிதறடிக்கிறது.

## மேற்கோள்கள்

## வெளியிணைப்புகள்
* Explanation of the physics behind Snell's window
* Under-water photograph showing Snell's window

பகுப்பு:ஒளியியல் தோற்றப்பாடுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ராணா ஜங் பாண்டே

**ராணா ஜங் பாண்டே** (**Rana Jang Pande**)  (), நேபாள இராச்சியத்தின் மூன்றாவது பிரதம அமைச்சராக பணியாற்றியவர்.
நேபாள பிரதம அமைச்சராக இருந்த தாமோதர பாண்டேவின் மகன்களில் ஒருவராவார்.

இவர் நேபாளத்தின் பிரதம அமைச்சராக இரு முறை பதவி வகித்தவர். முதன் முறையாக  1837ம் ஆண்டிலும், இரண்டாம் முறையாக 1839–1840 ஆண்டுகளில் பணியாற்றியவர்.

நேபாள பிரதம அமைச்சராக பணியாற்றிய பீம்சென் தபாவை கைது செய்த பிறகு, ராணா ஜங் பாண்டே, நேபாள இராச்சியத்தின் பிரதம அமைச்சராகவும், தலைமைப் படைத்தலைவராகவும் பதவி வகித்தார்.

ராணா ஜங் பாண்டே, ஒருங்கிணைந்த நேபாள இராச்சியத்தை நிறுவும் பணியில் இருந்த கோர்க்கா மன்னர் இருந்த பிரிதிவி நாராயணன் ஷாவின் அரசவையில் பிரதம அமைச்சராக பணியாற்றிய **கலு பாண்டே**வின் மகன் ஆவார்.

1804ல் தன் தந்தையும், பிரதம அமைச்சருமான தாமோதர பாண்டேவின் மரணத்திற்கு, பீம்சென் தபா பொறுப்பானவர் எனக் குற்றம் சாட்டப்பட்டு சிறையில் அடைக்கப்பட்டார்.

## மேற்கோள்கள்

### ஆதார நூற்பட்டியல்
*
*
*
*
*
*
*
*
*
*

*
பகுப்பு:1789 பிறப்புகள்
பகுப்பு:1843 இறப்புகள்
பகுப்பு:நேபாள வரலாறு
இந்திய பைசா

**இந்திய பைசா (Indian paisa)** (plural: *paise*) என்பது இந்திய ரூபாயில்  1⁄100 (நூறில் - ஒரு பங்கு)ஆகும். இந்திய ரூபாயை தசம எண்ணிக்கையில் சீர்திருத்தம் செய்த 1957 ஏப்ரல் 1 அன்று  பைசா அறிமுகப்படுத்தப்பட்டது. 2011 சூன் 30 அன்று 50 பைசா நாணயத்தைத் தவிர பிற பைசா நாணயங்கள் செல்லாதவையாக அறிவிக்கப்பட்டன.

1955 ஆம் ஆண்டில், இந்திய அரசு "இந்திய நாணயச் சட்டத்தில்" திருத்தம் கொண்டுவந்து "நாணயங்களை மெட்ரிக் முறையில்" மாற்றியது. 1957 ஆம் ஆண்டு முதல் 1964 வரை, பைசாவானது "நயா பைசா" (புதிய பைசா) என அழைக்கப்பட்டது. 1964 சூன் 1, அன்று "நயா" என்ற சொல் கைவிடப்பட்டு "பைசா" என்று பெயரிடப்பட்டது. பைசாவானது 1, 2, 3, 5, 10, 20, 25 மற்றும் 50 பைசா நாணயங்களில் புழங்கப்பட்டது.

## வரலாறு
1957 க்கு முன்னர், இந்திய ரூபாயானது தசமபடுத்தப்படமல் இருந்தது, 1835 முதல் 1957 வரை ரூபாயானது 16 அணாக்களாக பிரிக்கப்பட்டிருந்தது. 1947 ஆம் ஆண்டு வரை ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாவும் மூன்று இந்திய தம்பிடிகளாகப் பிரிக்கப்பட்டிருந்தது.

## நாணயம்

### நயா பைசா தொடர் (1957-1964)

### பைசா தொடர் (1964 - தற்போதுவரை)

### காசாலைக் குறி

* குறி இல்லை = கொல்கத்தா
* ♦ = மும்பை ஆலை
* B = மும்பை ஆதார வெளியீடு
* * = ஐதராபாத்
* ° = நொய்டா

## மேலும் காண்க
* பைசா
* ரூபாயின் வரலாறு

## மேற்கோள்கள்

பகுப்பு:இந்திய நாணயங்கள்
பதே ஜங் ஷா

**பதே ஜங் ஷா** (**Fateh Jang Shah**) () (1805 - 1846), நேபாள இராச்சியத்தின் ஆறாவது பிரதம அமைச்சர் ஆவார்.

## பின்னணி
பிரான ஷா - மோக குமாரி இணையருக்கு 1805ல் பிறந்த பதே ஜங் ஷா, நேபாள பிரதம அமைச்சராக இருந்த புஷ்கர் ஷாவின் தம்பி மகன் ஆவார்.
இவரது நான்கு தம்பியர்கள் நேபாளப் படையில் தளபதிகளாக பணியாற்றினர். இவரது தங்கை இரண்யகர்ப்ப குமாரி தேவி ராணா வம்சத்தை நிறுவிய ஜங் பகதூர் ராணாவின் மனைவி ஆவார்.

## அரசவைப் பணிகள்
பதே சிங் ஷா 1840 முதல 1843 முடிய நேபாள இராச்சியத்தின் படைத்தலைவராக பணியாற்றினார்.  பின்னர் 1845 முதல் 1846 முடிய பிரதம அமைச்சராகவும், வெளிநாட்டு விவாகரத்துறை அமைச்சராகவும் பணியாற்றினார்.
  
## குழந்தைகள்
இவருக்கு கட்க விக்ரம் ஷா, குருபிரசாத் ஷா மற்றும் குண பகதூர் ஷா என மூன்று ஆண் குழந்தைகள் இருந்தனர்.

## இறப்பு
14 செப்டம்பர் 1846ல் காட்மாண்டுவில் நடைபெற்ற கோத் படுகொலைகளின் போது பதே சிங் ஷாவும், அவரது மூத்த மகன் கட்க விக்ரம் ஷாவும் மாண்டனர்.

## இதனையும் காண்க
*நேபாள பிரதம அமைச்சர்கள்
* கோத் படுகொலைகள்

## மேற்கோள்கள்

பகுப்பு:1805 பிறப்புகள்
பகுப்பு:1846 இறப்புகள்
*
பகுப்பு:நேபாள வரலாறு
லாக்காய்

**லாக்காய்** மியான்மரின் கோகாங் சுயாட்சி பகுதியில் இருக்கும் ஒரு நகரம். இந்நகரம் லாஒகாய் அல்லது லாக்காங் என்றும் அறியப்படுகிறது. கோகாங் சிறப்பு பிரதேசத்தின் தலைநகரமாக லாக்காய் இருக்கிறது. இந்த கோகாங் சுயாட்சிப் பிரதேசம் மியான்மரின் ஷான் மாநிலத்தில் வடக்குப் பகுதியில் உள்ளது.

## புவியியல்
லாக்காய் சால்வின் ஆற்றின் அருகில் அமைந்திருக்கிறது. இந்தப் பகுதியில் தான் பர்மாவின் எல்லை முடிந்து அருகில் சீனாவின் எல்லை ஆரம்பமாகிறது. இதன் பகுதி சீனாவின் மக்கள் குடியரசு படைகளால் பாதுகாக்கப்படுகிறது. லாக்காய்யின் எல்லையில் இருந்து பத்து (10) மைல் தொலைவில் தான் சீனாவின் நான்சான் நகரம் இருக்கிறது. தென்மேற்கு மான்டரின் மாவட்டத்தில் சீன மொழியின் எழுத்துகளில் தான் பெரும்பாலும் எழுதப்படுகிறது. லாக்காய் கோகாங் சுயாட்சிப் பிரிவில் லாக்காங் நகராட்சியில் அமைந்திருக்கும் முக்கிய நகரமாகும். இந்நகரம் லாசியோ நகரத்தில் இருந்து 117 மைல்கள் தொலைவிலும் கோங்யான் நகரத்தில் இருந்து 42 மைல்கள் தொலைவிலும் அமைந்திருக்கிறது.

இதன் ஓர் ஆண்டில் மழையின் அளவு 40 அங்குலமாக இருக்கிறது.

## மேலும் பார்க்க
* ஷான் மாநிலம்
* கோகாங் சுயாட்சிப் பிரிவு
 
## மேற்கோள்கள்

## வெளிப்புற இணைப்புகள்

பகுப்பு:பர்மிய நகரங்கள்
பருமனறி பிப்பெட்டு

alt=Volumetric pipettes are long tubes with a bulb in the middle.|thumb|பருமனறி பகுப்பாய்வுகளில் பயன்படும் பல்வேறு அளவுகளிலான பிப்பெட்டுககள்
**பருமனறி பிப்பெட்டு **(Volumetric pipette) அல்லது  **குமிழ் பிப்பெட்டு **(Bulb pipette) என்பது ஒரு கரைசலின் பருமனளவு அல்லது கன அளவை நான்கு குறிப்பிடத்தக்க இலக்கங்கள் துல்லியமாக அளக்க உதவும் கருவியாகும் இந்த குழாயிகள் ஒரு நீண்ட குறுகிய பகுதியுடன், பெரிய குமிழியைத் தனது மையப்பகுதியில் கொண்டதாகவும், ஒரே ஒரு அளவீட்டுப் பகுதியைக் குமிழுக்கு மேல்புறமாகக் கொண்டிருக்கும். இந்தப் பிப்பெட்டுகள் ஒரே ஒரு குறிப்பிட்ட அளவினை மட்டுமே அளவிடுவதற்காக தயாரிக்கப்பட்டவையாகும். ஒவ்வொரு குறிப்பிட்ட அளவிற்கும் தனித்தனியான பிப்பெட்டுகைளப் பயன்படுத்த வேண்டும். அத்தகைய குறிப்பிட்ட கன அளவுகள் 1, 2, 5, 10, 20, 25, 50 மற்றும் 100 மிலி அளவுகள் ஆகும். பருமனறி பிப்பெட்டுகள் பகுப்பாய்வு வேதியியலில் பொதுவாகப் பயன்படுத்தப்படுகின்றன.  இவை ஆதாரக் கரைசல்களிலிருந்து ஆய்வகத்திற்குத் தேவையான செறிவில் கரைசல்களைத் தயாரிக்கும் போதும், தரம் பார்த்தலுக்கானக் கரைசல்களைத் தயாரிக்கும் போதும் அதிக அளவில் பயன்படுத்தப்படுகின்றன.

அமெரிக்க மூலப்பொருள் மற்றும் பரிசோதனைக் குழுமத்தின் (அ.மூ.ப.கு) (ASTM) திட்ட அளவு E969 பருமனறி பிப்பெட்டுகளின் திட்ட பொறுதி அளவு (standard tolerance) பொறுதி அளவானது பிப்பெட்டின் கன அளவைப் பொறுத்தது: 0.5-மிலி பிப்பெட்டின் பொறுதி அளவு ±0.006 மிலி ஆக உள்ளது. அதே நேரத்தில் 50-மிலி பிப்பெட்டின் பொறுதி அளவானது ±0.05 மிலி ஆக உள்ளது.(இவை A வகைப்பாட்டு பிப்பெட்டுகள் ஆகும்; B வகைப்பாட்டு பிப்பெட்டுகளின் பொறுதி அளவானது தொடர்புடைய A வகைப்பாட்டு பிப்பெட்டுகளின் பொறுதி அளவைப் போன்று இரண்டு மடங்கு வரை இருக்கும்) பருமனறி பிப்பெட்டுகளின் ஒரு சிறப்பு வாய்ந்த உதாரணமாக நுண்திரவ பிப்பெட்டு (Microfluid pipette) உள்ளது. (10µலி அளவுக்குக்கூட அளந்து கொடுக்கக்கூடிய திறனுடையது) இந்த பிப்பெட்டு தானே-கட்டுப்படுத்தி கன அளவை குறித்து வைத்துக்கொள்ளக்கூடிய ஒரு சுழலக்கூடிய திரவ முனையை திறப்பு வாயின் அருகாகக் கொண்டுள்ளது.

## மேற்கோள்கள்

## வெளி இணைப்புகள்
* Helpful Hints on the Use of a Volumetric Pipet  by Oliver Seely

பகுப்பு:பகுப்பாய்வு வேதியியல்
பகுப்பு:ஆய்வுக்கூடக் கருவிகள்
புலிக்குளம் காளை

**புலிக்குளம்** என்பது தமிழ்நாட்டின் புகழ்மிக்க காளை மாட்டு இனங்களில் ஒன்றாகும். புலிக்குளம் என்னும் ஊர் சிவகங்கை மாவட்டத்தில் உள்ளது. ஜல்லிகட்டுக்கு என்று பிரத்தேகமாக வளர்க்கப்படும் காளையினம் புலிக்குளம். புலிக்குளம் இன பசுக்களின் பாலே சிறந்தது நிருபிக்கப்பட்டுள்ளது. மதுரை, சிவகங்கை, திண்டுக்கல், தேனி மாவட்டங்களில் இது ஜல்லிக்கட்டு விளையாட்டிற்காக விரும்பி வளர்க்கப்டும் காளை இனமாகும். பெரிய திமிலும், கூரிய கொம்பும், சீறிப்பாயும் வீரியமும் மிக்க காளை இனம் இந்த புலிக்குளம் காளை இனமாகும்,

அலங்காநல்லூர், பாலமேடு ஜல்லிக்கட்டுக்களில் அதிகம் பயன்படுத்தப்படுவது இந்த புலிக்குளம் காளை. ஒரு புலியைக்கூட தன் கொம்பின் வலிமையால் குத்திக்கொன்றுவிடும் வலிமை பெற்றது இந்த காளை எனவும் சொல்லப்படுகிறது.

## மேற்கோள்கள்

*உழவு மற்றும் இதர வேலைகளுக்குப் பயன்படும் உள் நாட்டின மாட்டினங்கள் - புலிக்குளம்/ஆலம்பாடி

பகுப்பு:இந்தியாவில் தோன்றிய மாட்டு இனங்கள்
பகுப்பு:மாடுகள்
திபெந்திரா

**திபெந்திரா வீர விக்ரம் ஷா**  (**Dipendra Bir Bikram Shah**) () (27 சூன் 1971&nbsp;– 4 சூன் 2001) நேபாளத்தை 1 சூன் 2001 முதல் 4 சூன் 2001 முடிய ஆண்ட மன்னராவர். அரச குடும்ப படுகொலைகளின் போது, இளவரசர் திபெந்திரா தன்னைதானே சுட்டுக் கொண்டு, கோமா நிலையில் மருத்துவமனையில், நேபாள மன்னராக 1 சூன் 2001ல் பதவி சூட்டப்பட்டப்பட்டார். பின்னர் கோமா நிலையிலே 4 சூன் 2001ல் மரணமடைந்தார். இவருக்குப் பின் நேபாள மன்னராக பதவியேற்ற, இவரது சித்தப்பா ஞானேந்திரா,  நேபாளத்தில் 2008ல் முடியாட்சி முறை ஒழிக்கப்படும் வரை,   நேபாள மன்னராக இருந்தவர்.

## கல்வி
மன்னர் திபெந்திரா பள்ளிக் கல்வியை காட்மாண்டுவிலும்; கல்லூரிக் கல்வியை இங்கிலாந்து நாட்டின் ஈடன் கல்லூரியிலும் படித்தவர். பின்னர் நேபாளத்தின் திரிபுவன் பல்கலைக்கழகத்திலும், நேபாள இராணுவப் பயிற்சி கல்லூரியிலும் உயர்நிலைக் கல்வியை முடித்தவர்.
  
## நேபாள அரச குடும்பப் படுகொலைகள், 2001

1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில், இளவரசர் திபெந்திரா கையில் துப்பாக்கியுடன் தோன்றி, அரண்மனையில் உள்ளவர்களை கண்மூடித்தனமாக சுட்டார். இத்துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். பின்னர் இளவரசர் திபெந்திரா தன்னைத் தானே தலையில் சுட்டுக் கொண்டு, நான்கு நாட்களுக்குப் பின்னர் இறந்தார்.

இளவரசர் திபெந்திராவின் இப்படுகொலையின் நோக்கம் இதுவரை அறியப்படவில்லை. இளவரசர் திபெந்திராவின் காதலை, மன்னர் ஏற்காததால், வெகுண்ட திபெந்திரா இப்படுகொலை நிகழ்த்தினார் என்ற கருத்தியல் நேபாளத்தில் பேசப்படுகிறது.  

## இதனையும் காண்க
* நேபாள மன்னர்கள் 
* நேபாள இராச்சியம்
* ஷா வம்சம்
* நேபாளத்தின் வரலாறு

## மேற்கோள்கள்

## வெளி இணைப்புகள்
* Murder and intrigue in Katmandu (World Tibet News Network)
* Trapped in tradition (Frontline:India's National Magazine)

|-

பகுப்பு:நேபாள மன்னர்கள்
பகுப்பு:ஷா வம்சம்
தாவீ

**தாவீ** (முன்னர் டாவாய்) மியான்மரின் தென் கிழக்கில் உள்ள ஒரு நகரம் மற்றும் தாநின்தாரி பிரதேசத்தின் தலைநகராக உள்ளது. யங்கோனில் இருந்து தெற்கில் 614.3 கி.மீ. (381.7 மைல்கள்) மற்றும் தாவீ ஆற்றின் வடக்குக் கரையில் அமைந்துள்ளது. 2004 ஆம் ஆண்டு மக்கள்தொகை கணக்கின்படி இந்நகரத்தின் மக்கள்தொகை 139,900. தாவீ ஆற்றின் முகத்துவாரம் அருகில் இருப்பதால் ஒரு துறைமுகம் 30 கி.மீ. (18.6 மைல்கள்) அந்தமான் கடலில் இருக்கிறது மேலும் இதன் புவியல் அமைப்பால் மழை[ பருவகாலங்களில் இந்நகரத்தில் வெள்ள பெருக்கு ஏற்படுகிறது.

பர்மாவில் இருக்கும் 135க்கும் மேற்பட்ட இனமக்களில் தாவீ மக்களும் ஒரு இனமாகும்.

## வரலாறு
தாவீ ஆற்றின் கரையோரத்தைச் சுற்றியுள்ள பகுதிகளில் பல நூற்றாண்டுகளாக தாவீ, மொன், காயின் மற்றும் தாய் மக்கள் வசித்து வந்திருக்கின்றனர். 11 ஆம் நூற்றாண்டு முதல் 13 ஆம் நூற்றாண்டு வரை, பாகன் பேரரசின் ஒரு பகுதியாக தாவீ இருந்தது. 1287 முதல் 1564 வரையான காலப்பகுதியில், தாவீ சுக்கோத்தாய் இராச்சியத்தின் பகுதியாகவும், அதனது ஆட்சியாளரான அவுத்தியா இராச்சியத்தின் (சியாம்) பகுதியாகவும் மாறியது.

1564 முதல் 1594 வரை, பர்மாவின் டோங்கூ இராச்சியத்தின் ஒரு பகுதியாக தாவீ இருந்தது. பின் 1594 மற்றும் 1614 க்கு இடையில் தற்காலிகமாக சியாம் இராச்சியத்தின் வசம் தாவீ திரும்பியது. 1614 முதல் 1740 வரை, பர்மிய அதிகாரத்தின் கீழ் தெற்கு நகரமாக இருந்தது, மேலும் ஒரு பர்மிய கேர்ரிசன் மூலம் பாதுகாக்கப்பட்டது. 1740-1757 வரையிலான பர்மிய உள்நாட்டு யுத்தத்தின் போது 1740 களின் பிற்பகுதியில், வடக்கு தென்நாசிரிம் கடற்கரையுடன் தாவீ, சியாமால் கைப்பற்றப்பட்டது. முதல் ஆங்கிலோ-பர்மிய போருக்குப் (1824-1826) பின்னர் தென்நாசிரிம் கடற்கரையானது பிரித்தானிய வசம் சென்றது.

## போக்குவரத்து
சமீபத்தில் தான் தாவீ நகரம் சாலை மற்றும் இரயில் வழியாக மியான்மர் முழுவதும் இணைக்கப்பட்டுள்ளது. தாவீயில் ஆழமான துறைமுகத்தை அமைப்பதற்கான திட்டங்கள் உள்ளன.  நவம்பர் 2010 இல், மியான்மர் துறைமுக அதிகாரசபை தாவீயில் துறைமுகத்தை அபிவிருத்தி செய்வதற்காக இத்தாலிய-தாய் அபிவிருத்திக்கான் US $ 8.6 பில்லியன் ஒப்பந்தத்தில் கையெழுத்திட்டது.

## மேலும் பார்க்க
* தாநின்தாரி பிரதேசம்

## மேற்கோள்கள்

## வெளிப்புற இணைப்புகள்

பகுப்பு:பர்மிய நகரங்கள்
அகனேசு பியெங்கா

**அகனேசு பியெங்கா** *(Agnès Fienga)* ஒரு பிரெஞ்சு வானியலாளர் ஆவார். இவர்  இந்திசுத்தியூத் தெ மெக்கானிக் செலெசுத்தெ எத் தெ கேல்குல் தெசு எப்பிமெரிடெசு எனும் நிறுவனத்தில் பணிபுரிகிறார்.

இவர் கோளிருப்பு நாட்காட்டி உருவாக்கப் புலத்தில் முனைவாகச் செயட்படுகிறார். இவர் பன்னாட்டு வானியல் ஒன்றிய உறுப்பினர். இவர் முனைவர் ஈ. மிலேசு சுட்டேண்டிசு அவர்களுடன் இணைந்து சிறுகோள்கள் ஆய்வில் ஈடுபட்டு, கோள் வட்டணை இயக்கத்தில் அவற்றின் தாக்கம்பற்ரி விரிவாக ஆய்வு செய்துள்ளார். இவர் கோளியக்கத்தால் புவி ஈர்ப்புக் கோட்பாட்டை சரிபார்த்தலிலும் ஆர்வம் கொண்டுள்ளார். அண்மையில் இவர் காசினி திட்டத் தரவுகளை ஆய்வு செய்து எலனா பித்யேவா நோக்கீடுகளை வைத்து உருவாக்கிய காரிக்கோளின் வட்டணையில் உள்ள பிறழ்வைக் கண்டுபிடித்தார்.

நாசாவின் தரவுப்படி, அகனேசு பியெங்காவின் அறிதிறச் சுட்டு (h-index)  9 ஆகும். தன்மேற்கோள்கள் தவிர்த்த இவரது ஆய்வைச் சுட்டும் மேற்கோள்கள் 208 ஆகும்.

## மேற்கோள்கள்

## வெளி இணைப்புகள்
*Dr. Fienga webpage at IAU
* A. Fienga @ UTINAM

பகுப்பு:பிரெஞ்சு வானியலாளர்கள்
பகுப்பு:பிரெஞ்சுப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:பிறப்பாண்டு தெரியாதவர்கள்